আমরা রাজনৈতিকভাবে বিভক্ত হয়ে রয়েছি, আমরা ধর্মের ভিত্তিতে, ফেরকা মাজহাব ইত্যাদির কারণে একই দেশের, একই জাতির অংশ হয়েও একজন আরেকজনের সাথে বিবাদ সংঘাত করেই চলেছি। এতে কোন লাভ তো হচ্ছেই না বরং আমাদের দেশ ও জাতির ক্ষতি হচ্ছে। আমরা স্বার্থপরের মতো ভাবছি আমাদের পকেট গরম হচ্ছে, সাময়িক সুখ মিলছে কিন্তু আমরা ভুলে যাচ্ছি যে দেশ ও জাতির অস্তিত্ব না থাকলে আমাদের কোন অস্তিত্ব থাকবে না। জীবদেহের কোষ এই কথা জানে তাই সে সবকিছুর চিন্তা বাদ দিয়ে সবার আগে জীবদেহের উন্নতি সাধনে নিজেকে নিয়োজিত করে।